Okresná prokuratúra Partizánske 
Februárová 157, 958 01 Partizánske 	

Sp. zn. : Pv 83/14/3305	Partizánske, 28.3.2014
EEČ : 2-25-6-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov v štádiu pokusu podľa § 14 ods. 1 Trestného zákona

Rozhodol: 	prokurátor Okresnej prokuratúry Partizánske
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	V presne nezistenej dobe začiatkom mesiaca december 2013 v Bošanoch na ulici Továrenská 10 vo výrobnej prevádzke spoločnosti Rialto s.r.o. XXXXX, kde v tom čase pracoval, si postupne odložil do svojej skrinky na šatni 6 párov novovyrobených topánok zn. LOWA a TECNICA v úmysle tieto odcudziť a následne dňa 12. 12. 2013 okolo 21.50 h 1 pár topánok vybral zo svojej skrinky, tieto si vložil pod vetrovku a chcel z dielne odísť, avšak bol zadržaný a kontrolovaný majstrom, ktorý mu našiel 1 pár topánok ukrytých pod vetrovkou a ďalších 5 párov odložených v skrinke, čím by v prípade odcudzenia tovaru spôsobil spoločnosti Rialto s.r.o. XXXXX škodu vo výške 809,70 €. 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Poverený príslušník PZ Obvodného oddelenia PZ XXXXX uznesením č. ORP-65/PE-PE-2014 zo dňa 18. 02. 2014 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol XXXXX obvinenie za prečin krádeže podľa § 212 ods. 1 Tr. zákona v štádiu pokusu podľa § 14 ods. 1 Tr. zákona, ktorého sa dopustil tak, že v presne nezistenej dobe začiatkom mesiaca december 2013 v Bošanoch na ulici Továrenská 10 vo výrobnej prevádzke spoločnosti Rialto s.r.o. XXXXX, kde v tom čase pracoval, si postupne odložil do svojej skrinky na šatni 6 párov novovyrobených topánok zn. LOWA a TECNICA v úmysle tieto odcudziť a následne dňa 12. 12. 2013 okolo 21.50 h 1 pár topánok vybral zo svojej skrinky, tieto si vložil pod vetrovku a chcel z dielne odísť, avšak bol zadržaný a kontrolovaný majstrom, ktorý mu našiel 1 pár topánok ukrytých pod vetrovkou a ďalších 5 párov odložených v skrinke, čím by v prípade odcudzenia tovaru spôsobil spoločnosti Rialto s.r.o. XXXXX škodu vo výške 809,70 €. 

	Obvinený XXXXX v prípravnom konaní spáchanie trestnej činnosti v plnom rozsahu doznal a svoje konanie oľutoval. 

	Obvinený je stíhaný za prečin krádeže podľa § 212 ods. 1 Tr. zákona v štádiu pokusu podľa § 14 ods. 1 Tr. zákona, za ktorý zákon ustanovuje hornú hranicu odňatia slobody 2 roky.

	Z vyšetrovacieho spisu vyplýva, že sú splnené všetky podmienky na podmienečné zastavenie trestného stíhania.

	Obvinený XXXXX doteraz nebol súdne trestaný ani riešený v priestupkovom konaní, pričom správa z miesta bydliska na jeho správanie je pozitívna. S prihliadnutím na jeho doterajší život, na okolnosti prípadu možno takéto rozhodnutie považovať za dostačujúce.

	Obvinený XXXXX v prípravnom konaní žiadal, aby bolo proti nemu trestné stíhanie podmienečne zastavené.

	Vzhľadom na uvedené skutočnosti som rozhodol tak, ako je uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.). Skúšobná doba začína plynúť právoplatnosťou uznesenia o podmienečnom zastavení trestného stíhania. Ak bude obvinený v skúšobnej dobe viesť riadny život a vyhýbať sa protiprávnemu konaniu, rozhodnem, že sa osvedčil. Inak rozhodnem a to aj počas skúšobnej doby, že sa v trestnom stíhaní pokračuje. 

JUDr. Ľubomír Bobok
prokurátor